**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL INGOS BAGDONIENĖS SKYRIMO Į KlAIPĖDOS „VYTURIO“ PROGIMNAZIJOS DIREKTORIAUS PAREIGAS“**

**1. Sprendimo projekto esmė, tikslai ir uždaviniai.**

2019 m. kovo 18 d. įvyko konkursas Klaipėdos „Vyturio“ progimnazijos direktoriaus pareigoms eiti. Šiuo sprendimo projektu prašome skirti konkursą laimėjusį asmenį Ingą Bagdonienę į Klaipėdos „Vyturio“ progimnazijos direktoriaus pareigas penkerių metų kadencijai.

**2. Projekto rengimo priežastys ir kuo remiantis parengtas sprendimo projektas.**

Sprendimo projektas parengtas 2019 m. balandžio 8 d., gavus konkursą laimėjusios Ingos Bagdonienės prašymą skirti ją nuo 2019 m. birželio 4 d. Klaipėdos „Vyturio“ progimnazijos direktore.

LR Vietos savivaldos įstatymo 16 straipsnio 2 dalies 21 punkte nurodyta, kad išimtinė savivaldybės tarybos kompetencija yra *savivaldybės mokymo ir auklėjimo (toliau – švietimo) įstaigų vadovų skyrimas į pareigas ir atleidimas iš jų teisės aktų nustatyta tvarka.*

Švietimo įstaigų vadovai skiriami į pareigas penkeriems metams konkurso būdu, savivaldybės tarybos sprendimu. Konkursas organizuojamas vadovaujantis Konkurso valstybinių ir savivaldybių švietimo įstaigų (išskyrus aukštąsias mokyklas) vadovų pareigoms eiti tvarkos aprašu, patvirtintu Lietuvos Respublikos švietimo ir mokslo ministro 2011 m. liepos 1 d. įsakymu Nr. V-1193 (toliau–Tvarkos aprašas).

Konkurso metu komisija atrenka pretendentą, geriausiai pasirengusį eiti konkrečios švietimo įstaigos vadovo pareigas, pagal Tvarkos apraše pateiktas Vertinimo pastabų lenteles įvertina pretendentus. Pretendentų konkursinį balą sudaro pretendento kompetencijų vertinimo ataskaitos ir konkurso metu surinktų balų suma.

2019 m. kovo 18 d. vykusiame konkurse į Klaipėdos „Vyturio“ progimnazijos direktoriaus pareigas dalyvavo vienintelė pretendentė Inga Bagdonienė. Iš galimos maksimalios 5 balų komisijos narių skiriamos konkursinio balo dalies ji surinko 4,27 balo ir paskelbta laimėjusia konkursą.

**3. Kokių rezultatų laukiama.**

Bus paskirta Klaipėdos „Vyturio“ progimnazijos vadovė.

**4. Sprendimo projekto rengimo metu gauti specialistų vertinimai.**

Nėra.

**5. Išlaidų sąmatos, skaičiavimai, reikalingi pagrindimai ir paaiškinimai.**

Švietimo įstaigos vadovo darbo užmokestis nustatomas pagal Lietuvos Respublikos valstybės ir savivaldybių įstaigų darbuotojų darbo apmokėjimo įstatymą (toliau Darbo apmokėjimo įstatymas) ir Klaipėdos miesto savivaldybės biudžetinių įstaigų vadovų darbo apmokėjimo sistemos aprašą, patvirtintą Klaipėdos miesto savivaldybės tarybos 2018 m. rugsėjo 27 d. sprendimu Nr. T2- 196 (toliau Aprašas).

Vadovaujantis Darbo apmokėjimo įstatymo 8 straipsnio 2 dalimi, mokyklų vadovų, jų pavaduotojų ugdymui pareiginės algos pastovioji dalis nustatoma pagal Darbo apmokėjimo įstatymo 5 priedo VIII skyrių, atsižvelgiant į mokykloje ugdomų mokinių skaičių, pedagoginio darbo stažą ir veiklos sudėtingumą. Vadovaujantis Aprašo 10. punktu, švietimo įstaigų vadovų pareiginės algos pastoviosios dalies koeficiento dydis nustatomas pagal Darbo apmokėjimo įstatymo 5 priede nustatytas koeficientų ribas Savivaldybės mero potvarkiu, švietimo įstaigos vadovui teikiant motyvuotą prašymą bei atsižvelgiant į Švietimo skyriaus pateiktą išvadą dėl prašymo pagrįstumo, atsižvelgiant į mokykloje ugdomų mokinių skaičių, pedagoginio darbo stažą (pareigybių, kurias einant atliekamas darbas yra laikomas pedagoginiu ir įskaitomas į pedagoginio darbo stažą, sąrašą tvirtina Lietuvos Respublikos švietimo ir mokslo ministras), vadovavimo tai švietimo įstaigai darbo stažą, vadovavimą švietimo įstaigai su specialiosios mokyklos ar specialiojo ugdymo grupės paskirtimi, įgyvendinamų ugdymo programų skaičių (priedas).

Klaipėdos „Vyturio“ progimnazijos ugdomų mokinių skaičius yra 497. Inga Bagdonienė turi daugiau kaip 15metų pedagoginio darbo stažą, vadovavimo tai švietimo įstaigai darbo stažo neturi. Klaipėdos „Vyturio“ progimnazija nėra švietimo įstaiga su specialiosios mokyklos ar specialiojo ugdymo grupės paskirtimi. Ši įstaiga yra švietimo įstaiga, kurioje įgyvendinamos dvi ugdymo programos (pradinio ir pagrindinio). Įstaigos vadovui, nustatant pareiginės algos pastoviosios dalies koeficientą, koeficientas didinamas dėl veiklos sudėtingumo, atsižvelgiant į šiuo kriterijus:

1. švietimo įstaiga yra įgyvendinanti netradicinio ugdymo sampratos elementus – 5 procentais;
2. švietimo įstaigoje yra ugdoma (mokoma) 46 vaikai su specialiaisiais poreikiais – 3 procentais;
3. švietimo įstaigoje yra ugdoma (mokoma) 12 vaikų, dėl įgimtų ar įgytų sutrikimų turinčių didelių ar labai didelių specialiųjų ugdymosi poreikių – 5 procentais.

Vadovaujantis Aprašo priedu, pareiginės algos pastoviosios dalies koeficiento dydis – 12,58 (11,13 + 13 proc.) pareiginės algos baziniais dydžiais.

**6. Lėšų poreikis sprendimo įgyvendinimui.**

Nuo 2019 m. birželio 4 d. būtų taikomas pareiginės algos pastoviosios dalies koeficientas –12,58 pareiginės algos baziniais dydžiais.

Metinis įstaigos vadovo darbo užmokesčio fondas sudarytų 26200 Eur su socialinio draudimo įmokomis.

**7. Galimos teigiamos ar neigiamos sprendimo priėmimo pasekmės.**

Teigiamos pasekmės – biudžetinė įstaiga turės vadovę.

PRIDEDAMA:

1. Pretendentų Klaipėdos „Vyturio“ progimnazijos direktoriaus pareigoms eiti konkurso 2019m.kovo 18 d. protokolo Nr. ADM-119 išrašas, 1 lapas;
2. Ingos Bagdonienės 2019 m. balandžio 8 d. prašymo Nr. P23-20 „Dėl priėmimo į direktoriaus pareigas“ kopija, 1 lapas;
3. Teisės aktų išrašas, 4 lapai;
4. Lietuvos Respublikos specialiųjų tyrimų tarnybos 2019-04-04 raštas Nr. 4-01-3254, 1 lapas.

Personalo skyriaus vedėja Inga Gelžinytė-Litinskienė